Wampa

In wampa (Ingelske útspr.: [ˈwɔmpə], likernôch: "û-ôm-puh") is in fiktive bûtenierdske libbensfoarm út 'e Star Wars-franchise, dy't yntrodusearre waard yn 'e film Star Wars: Episode V – The Empire Strikes Back (1980). It is in grut, semy-selsbewust, kâldbloedich rôfdier, dat lânseigen is op 'e iisplaneet Hoth. Wampa's hawwe in tsjûke wite pels, hoarnen, lange klauwen en geane op twa skonken. Se binne trochinoar mear as 2 m lang en ferskine fanwegen har kâldbloedigens hast net op radarapparatuer.

Wampa's libje ornaris solitêr, hoewol't se út en troch jeie yn ridels. Troch har wite hier, dat frijwol har hiele lichem oerdekt, kinne wampa's yn 'e op Hoth faak foarkommende sniestoarmen harren proai relatyf maklik oer it mad komme. Dy proai bestiet foar it meastepart út tauntauns, grutte twaskonkige reptilen. As se in proai te pakken hawwe, slepe wampa's dy mei nei harren iishoale, dêr't se de proai oan it dak ophingje oant se ree binne om him op te fretten.

Sjoch ek
Hoth
tauntaun

Kategory:Fiktive bûtenierdske libbensfoarm út Star Wars
Kategory:Fiktive bistesoarte
Kategory:Yntroduksje út 1980
Kategory:Fiktyf elemint yntrodusearre yn 1980
en:List of Star Wars creatures#Wampa